cyanic-selkie/wikianc huggingface dataset:
Jochen Senf
Liewen
De Senf war de Jong vum Professer Paul Senf, dee méi spéit saarlännesche Finanzminister war. Hie gouf zu Frankfurt am Main gebuer an ass duerno (1952) mat senger Famill op Saarbrécken geplënnert, wou de Papp eng Professur op der Universitéit vum Saarland hat.
De Senf huet Germanistik a Romanistik studéiert ier en op d'Schauspillschoul op Saarbrécken gaangen ass.
Am Troublemaker vum Andy Bausch huet de Jochen Senf d'Roll vum Erwin - die Ratte gespillt.
Um Spaweck
De Jochen Senf an der IMDb (Internet Movie Database)
Buerg Bollenduerf
D'Buerg Bollenduerf (de: Bollendorf) ass eng Buerg an der Südäifel bei der Sauer zu Bollenduerf, Verbandsgemeng Irrel am Äifelkrees Béibreg-Prüm, Rheinland-Pfalz. Si steet op engem Fiels am Dall vun der Sauer, op de Fëllementer vun enger fréierer réimescher Befestegung. Se ass haut a Privatbesëtz a gëtt als Hotel benotzt.
L'école de la chair
L'école de la chair ass e Film vum Benoît Jacquot aus dem Joer 1998.
Buerg Bollenduerf
Geschicht
Et ass net bekannt, wéini genee d'Buerg gebaut gouf. 716 gouf d'Abtei Iechternach hire Proprietär.
Michel Dondelinger
De Michel Dondelinger, gebuer den 28. Februar 1828 zu Lëntgen a gestuerwen den 30. Dezember 1904 an der Stad Lëtzebuerg, war e lëtzebuergesche Kondukter.
Buerg Bollenduerf
Geschicht
1619 huet den Abt Pierre Richardot de südwestlechen Eck vum Wunnhaus ëmbaue gelooss an eng Wendeltrap queesch duerch d'Stäck zéie gelooss. Vu 1739 u gouf d'Gebai vum Abt Grégoire Schouppe vergréissert an als Barockschlass ëmgebaut. Iwwer der Entrée steet d'Joreszuel 1776.
L'école de la chair
Ëm wat geet et am Film?
D'Dominique an de Quentin begéine sech zu Paräis. Hien ass jonk, si ass et net méi. Si liewen an zwou verschiddene Welten a fanne sech fir kuerz Zäit zesummen.
Buerg Bollenduerf
Anlag
Vun der mëttelalterlecher Buerganlag si bis haut just nach d'Rankmauer a Mauerreschter vun engem ronnen Tuerm erhale bliwwen. Den Tuerm steet op engem Fiels an huet T-fërmeg Schéissschaarten. Vu méi spéit sinn e Buergsall, eng Buerghal an eng Ritterstuff erhalen.
Michel Dondelinger
De Michel Dondelinger ass 1845 an den Déngscht vun der Bauverwaltung agetrueden. 1853 koum hien op Iechternach. Dat selwecht Joer huet hien de Kondukteschexame gepackt, eng Nominatioun krut hien awer eréischt 1858, wou hien “conducteur de 2e classe dans l'administration des travaux publics” gouf. 1863 ass hien zum Kondukter 1. Klass avancéiert.
Als Kondukter war den Dondelinger zoustänneg fir d'Uleeë vum sougenannten Naturpark am Mëllerdall (1879) an un dem touristeschen Aménagement vun der Äsbech (1880) bei Iechternach bedeelegt. Och bei der Erschléissung vun der Wollefsschlucht huet hien eng Hand mat ugepaakt.
De Michel Dondelinger huet sech fir Archeologie intresséiert an hien huet zwéin Artikelen am Bulletin vun der der archeologescher Gesellschaft verëffentlecht.
Kanner- a Jugendliteratur
Kannerliteratur bezeechnet Bicher déi extra fir Kanner erausgi ginn. Schoulbicher gehéieren net dozou, dofir awer Bicher, déi direkt un d'Kanner geriicht sinn, wéi och Beaarbechtunge vu Bicher fir Erwuessener. Normalerweis ass e Kannerbuch u Kanner vun engem bestëmmten Alter geriicht. Billerbicher gehéieren dacks zur Kannerliteratur.
Jugendliteratur, am engleschsproochege Raum als Young Adult Literature bezeechent, also Literatur fir jonk Erwuessener, bedeit Bicher, déi fir Jugendlecher vu +/-12 Joer u geschriwwe sinn an dacks méi eescht Theeme behandelen, déi fir jonk Leit an deem Alter duerchaus relevant sinn, mä éischter net an e Kannerbuch gehéieren.
Geschicht
Am Mëttelalter si keng Bicher extra fir Kanner geschriwwe ginn. Allerdéngs sinn d'Geschichten, déi deemools un erwuesse Leit geriicht waren, méi spéit zu beléiften Theemen an der Kannerliteratur ginn. Dobäi denkt een un d'Legende vum Kinnek Artus a senge Ritter vum Ronnen Dësch, an och un déi englesch Volleksgeschichte vum Robin Hood (fr. Robin des Bois).
Ee vun deenen éischte bedeitende Wierker fir Kanner a Jugendlecher war den Orbis sensualium pictus vum Tschech Johann Amos Comenius, dee 1658 erauskomm ass. Dat Buch sollt e Bild maache vun der Welt a vum Liewen, an ass bis an d'19. Joerhonnert era Virbild fir änlech Wierker bliwwen.
Fluessfénk
De Fluessfénk (Linaria canna­bina Syn. Carduelis cannabina), ass eng Vullena­art aus der Famill vun de Fénken (Fringil­lidae).
Kanner- a Jugendliteratur
Geschicht
Iwwerhaapt waren am 17. Joerhonnert déi allermeescht Bicher fir Kanner net fir hir Ënnerhalung mä fir hir moralesch Erzéiung geduecht. Wéinst der deemools héijer Kannerstierflichkeet louch de Sënn vun der moralistescher Kannerliteratur virun allem dodran, d'Kanner op den Doud virzebereeden an d'éiweg Flame vun der Häll z'evitéieren. Ee Beispill vun der puritanescher Kannerliteratur ass dem James Janeway säin A Token for Children (ëm 1671), dat eng Rei vu Geschichte vu beispillhafter Liewensféierung a freedvollen Doudesfäll vu klenge Kanner enthält. Dee Genre vu Kannerbicher, souwuel a Prosa wéi a Versen, ass bis an d'19. Joerhonnert lieweg bliwwen a sollt nach am Lewis Carroll sengem Alice in Wonderland (1865) erbaarmungslos parodéiert ginn.
Fluessfénk
E lieft an Europa, Nord­afrika, am viischten an am west­lechen Zentral­asien. Et ass en ty­pesche Kultur­land­vull an ass an Traisch- an Hecke­land­schaf­ten am Déif­land doheem. Méi seele kënnt en och an den Dallregioune vun de Bierger an an den Iwwergangszone hin an de Bësch vir.
Kanner- a Jugendliteratur
Geschicht
Eréischt géint 1700 ass d'Iddi opkomm, Bicher (och) fir Kanner ze schreiwen, déi zum einfachen Zäitverdreif sollte gelies ginn. An och dann, wéi a Frankräich de Charles Perrault 1697 seng Märercherssammlung Contes du temps passé avec des moralités erausbruecht huet, huet d'Moralité wéinstens am Titel net däerfe feelen. Dodra fanne mir awer fir d'éischt déi nach ëmmer beléift Märercher wéi Le chat botté (De gestiwwelte Kueder), 'La Belle au bois dormant (Dornréischen) a Cendrillon (Äschepuddel).
An England sinn ëm déi selwecht Zäit, dem Daniel Defoe säi Robinson Crusoe (1719) an dem Jonathan Swift säi Gulliver's Travels (1726) erauskomm, Geschichten déi d'Kanner haut nach passionéieren, och wa si méi spéit hu missen ëmgeschriwwe ginn, fir se un e jonke Publikum unzepassen.
Fluessfénk
En ass schlan­k, mat engem kuerzen Hals an dënne Féiss. Markant fir dës Aart ass déi iewescht Säit, déi käschtebrong ass, an de grobronge Kapp. Op der Stier an op der Broscht sinn d'Männercher karminrout, hire Bauch ass gielzeg-brong. Broscht a Bauch vun de Weibercher dogéint sinn hellgro, mat längelzeg dënne bronge Sträifen. D'Flilleken an den déif gegafelte Schwanz sinn donkelbrong mat engem wäisse Sam. Se ginn 13 bis 14 Zenti­meter grouss. D'Spanwäit vun de Flilleken ass 23 Zenti­meter, a se weien eng 15 bis 20 Gramm.
Kanner- a Jugendliteratur
Geschicht
Extra fir Kanner ass 1744 och an England dem John Newbery säin A Little Pretty Pocket-Book erauskomm. Den Newbery huet säi Buch all Kéier mat engem Cadeau - e Ball fir d'Jongen oder en Nolekësse fir d'Meedercher - verkaaft, eng Iddi déi am 20. Joerhonnert vun den Editeure vu Comics erëm opgegraff gouf.
Fluessfénk
De Fluessfénk zu Lëtzebuerg
Zu Lëtzebuerg ass de Fluessfénk vun natur&ëmwelt als Vull vum Joer 2019 erausgesicht ginn.
Kanner- a Jugendliteratur
Geschicht
Billerbicher - entweeder vum Auteur selwer oder vun engem aneren illustréiert - sinn et spéitestens vun 1845 u ginn, well an deem Joer ass dem Heinrich Hoffmann säi Struwwelpeter erauskomm. D'Biller déi den Hoffmann bei seng moralesch Geschichte gemoolt huet schockéieren zwar hautdesdaags, sinn awer ganz am Sënn vum Buch, dat d'Schicksal vun de Kanner beschreift, déi den Uweisunge vun den Elteren net follegen. Bal sou grausam, awer méi satiresch a mat engem Clin d'oeil erzielt, sinn d'Geschichte vu Max und Moritz déi de Wilhelm Busch 1865 publizéiert huet. Do ass schonn Humor - och wa schwaarzen Humor - am Spill.
Am selwechte Joer wéi Max und Moritz ass an England e Buch erauskomm, dat e komplett neie Genre gegrënnt huet, an zwar dee vun der imaginativer Kannerliteratur. Dat war dem Lewis Carroll säin Alice in Wonderland.
Romain Schreiner
De Romain Schreiner, gebuer de 17. Mäerz 1957, ass e fréiere lëtzebuergesche Foussballspiller.
Groussgaass (Esch-Uelzecht)
D'Groussgaass (fr.: Grand-Rue) ass eng Strooss am Quartier Al Esch zu Esch-Uelzecht.
Wéi den Numm et noleet, war et d'Haaptstrooss vum fréieren Duerf Esch, déi vun Ost no West an S-Form queesch derduerch geet.
Romain Schreiner
Tëscht dem 28. Februar 1978 am 12. Oktober 1983 huet de Romain Schreiner 15-mol fir déi lëtzebuergesch Foussballnationalekipp gespillt an dobäi 1 Gol geschoss.
Groussgaass (Esch-Uelzecht)
An der Groussgaass stoung bis 1878 d'Kierch Saint Jean-Baptiste, déi, wéi d'Jousefskierch bis fäerdeg gebaut war, ofgerappt gouf. An d'Plaz gouf d'Groussgaassschoul opgeriicht. Tëscht der Groussgaassschoul an der Kéier fir erof op d'Stadhausplaz war fréier d'Haapt-Duerfplaz, wou Maart a Geriicht gehale gouf. Um ënneschte Wupp dovun gouf an den 1980er Joren d'Statu De Biergaarbechter, no engem gappen Entworf vum Emile Hulten, opgeriicht.
D'Groussgaassschoul war am Ufank vum Éischte Weltkrich e puer Méint laang den Haaptquartéier vum däitsche Krounprënz Wilhelm von Preußen.
An der Kéier, vis-à-vis vu wou d'Avenue de la Gare ofgeet, war vun 1958 bis 1978 de Kino Empire, deeemools dee gréisste Kino am Land.
Samsa
Samsa oder Samosa ass eng Zort Paschtéit, déi meeschtens dräieckeg mä heiansdo och oval ass, a mat Gehaaktes (dacks Hämmelfleesch, mä och Rëndfleesch oder Poulet), gewierzte Gromperen, Ierbsen, Ënnen an/oder Lënse gefëllt gëtt. Et gëtt eng Abberzuel vu Rezepter vun dësem Kascht, dee wuel an Zentralasien respektiv am Indesche Subkontinent entstanen ass, mä hautdesdaags och a ganz Südasien, op der Arabescher Hallefinsel, am Mëttelmierraum, an Nord- a Südafrika an um Har vun Afrika beléift ass.
Rudolf Vogel
De Rudolf Vogel, gebuer den 10. November 1900 zu Planegg a gestuerwen den 9. August 1967 zu München, war en däitsche Schauspiller.
Samsa
Den Deeg fir Samsa ass ni gesalzt, dacks ass et Bliederdeeg, soss einfache Broutdeeg.
Rudolf Vogel
Hien ass vun 1924 un am Theater opgetrueden. Säin éischte Film hat 1941 seng Premiere. Hien huet an enger 110 Kinos- an Televisiounsfilmer matgespillt.
Hien ass de Papp vum Schauspiller Peter Vogel.
Samsa
An Zentralasien gëtt Samsa am Géigesaz zum Rescht vun der Welt ëmmer gebak an ni fritéiert. Nieft dem Fleesch kommen normalerweis just Ënnen dran, lokal och emol Gromperen oder Kéis, oder saisonal Kalbassen. Et ass do eng waarm Tëschemolzecht, déi a Stroossekiosken, op Maartstänn oder a klenge Cafée verkaaft gëtt, grad wéi Hamburger an den USA oder Pirojok a Russland.
Beata Szydło
D'Beata Maria Szydło [], gebuer de 15. Abrëll 1963 zu Oświęcim als Beata Maria Kusińska, ass eng polnesch Politikerin (PiS).
Si war vun Noveber 2015 bis Dezember 2017 Ministerpresidentin vu Polen.
D'Beata Szydło huet en Doktorat an Ethnographie vun der Jagiellonen-Universitéit zu Krakau an huet och Kulturmanagement studéiert. Vun 1998 bis 2005 war si Buergermeeschtesch vu Brzeszcze. 2005 gouf si Member vun der PiS an an de Sejm gewielt.
Si war d'Presidentin vun der Walcampagne vum Andrzej Duda fir d'Presidentschaftswalen am Fréijoer 2015. Bei de Parlamentswalen am Hierscht 2015 war si d'Spëtzekandidatin vun hirer Partei an huet d'absolut Majoritéit gewonnen. De 16. November 2015 gouf si als Ministerpresidentin vun der Republik Pole vereedegt.
Am Dezember 2017 gouf de Mateusz Morawiecki, dee Finanzminister an hirer Regierung war, hiren Nofollger. Bei de Wale fir d'Europäescht Parlament 2019 gouf si als Deputéiert gewielt.
D'Beata Szydło ass zënter 1987 mam Edward Szydło bestuet a Mamm vun zwéi Jongen.
Moundrover
E Moundrover ass an der Raumfaart e fuerbare Roboter bezeechent, deen automatesch oder ferngesteiert Fotoen an Ënnersich vun der Mounduewerfläch maache kann. Och de (manuell gesteierte) "Moundauto" vun den Apollo-Astronauten 1971/72 gouf Rover genannt.
Clamart
Clamart ass eng franséisch Gemeng am Departement Hauts-de-Seine an der Regioun Île-de-France.
Moundrover
Déi éischt Moundrovere waren d'Lunochod 1 an 2 vun der Sowjetunioun. D'Gefierer koumen an de Joren 1970/71 an 1973 an den Asaz. D'Gefierer mat 8 Rieder ware fir dräi Méint virgesinn, hunn awer eelef respektiv véier Méint laang funktionéiert. Si hate ganz vill Panorama- an Dausende vun Televisiounsbiller iwwerdroen. Si haten och Moundgestengs an eenzel geologesch Formatiounen ënnersicht.
D'Volleksrepublik China huet 2013 de Rover Yutu u Bord vun der Raumsond Chang'e-3 op de Mound bruecht.
Montmaur-en-Diois
Montmaur-en-Diois ass eng franséisch Gemeng am Departement Drôme an der Regioun Auvergne-Rhône-Alpes.
Leoš Janáček
De Leoš Janáček, gebuer den 3. Juli 1854 zu Hukvaldy a gestuerwen den 12. August 1928 zu Ostrava, war en tschechesche Komponist.
Vun Oktober 1879 bis Februar 1880 huet de Janáček um Conservatoire vu Leipzig, dono e puer méint op deem vu Wien studéiert. Hien hat virdru fir Schoulmeeschter a Museksprof studéiert, an och Uergel. 1881 gouf hien Direkter vun der Uergelschoul vu Brno; dee Posten hat hie bis zu senger Pensioun, 1919. Ausserdeem war hie vun 1881 bis 1888 Dirigent vun der Philharmonescher Gesellschaft. 1919 gouf hien dann awer nach Direkter vum nei gegrënnte private Conservatoire vu Brno.
Seng haut bekanntst Wierer huet hie bal all an de leschten zéng Jore vu sengem Liewe geschriwwen: d'Opere Katja Kabanowa, Příhody lišky bystroušky ("De schlaue Fiisschen"), Věc Makropulos ("D'Affär Makropulos"; 1923–1925) a Z mrtvého domu ("Aus engem Doudenhaus"); déi zwéi Quartetter fir Sträicher, d'Sinfonietta an d'Glagolitesch Mass.
De Janáček huet d'Vollekslidder aus senger Heemecht gesammelt, an huet d'Sprooch vu Leit an d'Lauter aus der Natur genee analyséiert. Dëst huet sech a senge Kompositiounen erëmfonnt, wou déi sougenannt "Sproochmelodie" eng wichteg Roll gespillt huet, déi typesch fir säi Stil war. Hien huet eng ganz Theorie do ronderëm entwéckelt.
Nieft senge Kompositiounen an de Coursen déi e ginn huet, huet de Janáček reegelméisseg Feuilletonen fir d'Zeitung Lidové noviny geschriwwen.
Antoine Kohn
Den Antoine ("Spitz") Kohn, gebuer den 1. November 1933 an der Stad Lëtzebuerg a gestuerwen de 24. November 2012, war e lëtzebuergesche Foussballspiller a Foussbaltrainer.
Als Spiller huet hie fir d'Jeunesse Esch, Karlsruher SC, FC Basel, Fortuna Geleen, Sportclub Enschede, FC Twente Enschede gespillt.
Tëscht dem 6. Abrëll 1952 an 19. September 1965 huet hien a 15 Matcher fir déi lëtzebuergesch Foussballnationalekipp 6 Goler geschoss.
Als Trainer war hie bei de Veräiner FC Twente Enschede, Go Ahead Eagles, FC Bruges an als Co-Trainer bei Ajax Amsterdam aktiv. Beim Ajax hat hien den Johan Cruyf als Cheftrainer, deen haut nach als ee vun de stäerksten hollännesche Foussballspiller gëllt.
De Spitz Kohn war spéider hin Trainer vun der Jugendekipp vun Ajax, wou hien notamment déi spéider Foussballstars Clarence Seedorf a Marco van Basten trainéiert huet.
Robert Louis Stevenson
De Robert Louis Balfour Stevenson, gebuer den 13. November 1850 zu Edinburgh a gestuerwen den 3. Dezember 1894 zu Vailima, bei Apia a Samoa, war e schottesche Schrëftsteller aus der viktorianescher Epoch.
Hien huet eng ganz Rëtsch Reesreportagen an -erzielungen, Abenteuer- an historesch Romaner, Lyrik an Essaye geschriwwen. Bekannt ass e virun allem fir säi Jugendbuchklassiker Treasure Island (1883) an d'Grujelnovell Strange Case of Dr Jekyll and Mr Hyde (1886)
Dës wéi och aner Romaner sinn och nach haut populär a goufe verfilmt.
De Stevenson hat Tuberkulos a gouf nëmme 44 Joer al.
Erzielungen a Kuerzgeschichten
The Treasure of Franchard. 1883
Romeyer
Romeyer ass eng franséisch Gemeng am Departement Drôme an der Regioun Auvergne-Rhône-Alpes.
Sung Jae-ki
De Sung Jae-ki (koreanesch: 성재기 / 成在基), gebuer den 11. September 1967 zu Daegu a gestuerwen de 26. Juli 2013 zu Seoul, war e südkoreanesche Männerrechtler, liberale Philosoph an Anti-Feminist,.
Nuars
Nuars ass eng franséisch Gemeng am Departement Nièvre an der Regioun Bourgogne-Franche-Comté.
Vladimir Sarac
De Vladimir Sarac ( Š arac?), gebuer de 17. September 1984 an der Stad Lëtzebuerg, ass e lëtzebuergeschen Handballspiller.
De Sarac huet seng Spillercarrière 2002 ugefaangen. Hien huet a senger Carrière fir HC Bierchem an HB Esch gespillt. Hie war am Kader vun der lëtzebuergescher Härenhandballnationalekipp (Stand: 2013).
Eurovision Song Contest 1994
Den '''39. Eurovision Song Contest''' war den 30. Abrëll 1994 an Irland. Organiséiert gouf d'Eurovisioun dat Joer am Point Theatre zu Dublin. Presentateure waren d'Cynthia Ní Mhurchú an de Gerry Ryan. Nei derbäikomm sinn Estland, Litauen, Polen, Rumänien, Russland, d'Slowakei an Ungarn. Am Ganzen hu 25 Länner matgemaach.
D'Belsch, Dänemark, Israel, Slowenien, Lëtzebuerg an d'Tierkei hu misse wéinst hirem Klassement am Joer virdrun eng Zwangspaus vun engem Joer maachen. Italien huet fräiwëlleg drop verzicht fir matzemaachen.
Verschidde Sänger ware scho virdru mol eng Kéier derbäi, d'Grupp Evridiki fir Zypern 1992, d'Sigga fir Island 1990 (Deel vu Stjórnin) a 1992 (Deel vun Heart 2 Heart), d'Elisabeth Andreassen fir Norwegen 1982 (Deel vu Chips, fir Schweden) an 1985 (Deel vu Bobbysocks) an d'Marie Bergman fir Schweden 1971 an 1972 (Deel vu Family Four).
D'Reegel fir d'Ofstëmmung ass d'selwecht bliwwe wéi déi Jore virdrun: An all Land huet eng Jury 12, 10, 8, 7, 6, 5, 4, 3, 2 an 1 Punkt un déi zéng bescht Lidder verginn. D'Resultater si per Telefon op Dublin matgedeelt ginn.
Déi éischt Plaz kruten d'Vertrieder vun Irland, de Paul Harrington an de Charlie McGettigan mat 60 Punkte Virsprong virum Edyta Górniak (Polen). Déi drëtt Plaz krut d'Grupp MeKaDo, déi fir d'Däitschland ugetruede war.
Fir Irland war et déi sechst Kéier an déi drëtt Kéier hannereneen datt et de Grand Prix gewonnen hat. Kommerziell war allerdéngs keent vun de presentéierte Lidder am erfollegräichsten, mä den Optrëtt vu Riverdance an der Paus.
Nëmmen déi éischt 18 Länner hunn dat Joer drop däerfte matmaachen, déi aner sollten 1 Joer Paus maachen.
Carl Reiner
De Carl Reiner, gebuer den 20. Mäerz 1922 an der Bronx bei New York City a gestuerwen den 29. Juni 2020 zu Beverly Hills, war en US-amerikanesche Schauspiller, Filmregisseur, Dréibuchauteur a Filmproduzent. Hien huet seng Filmcarrière als Schauspiller 1948 an als Dréibuchauteur 1954 ugefaangen.
Bekannt gouf hien ë. a. duerch seng Filmer mam Schauspiller Steve Martin.
Hien ass de Papp vum Filmregisseur Rob Reiner.
Robert Porte
De Robert Porte, gebuer den 9. Mäerz 1923 zu Roanne a gestuerwen den 10. Dezember 1966 zu Paräis, war e franséische Schauspiller.
Kepler Input Catalog
De Kepler Input Catalog (KIC) ass en astronomesche Katalog mat gesammelten Date vum Kepler-Weltraumteleskop.
D'Aufgab vum Kepler-Weltraumteleskop war fir am Kader vun enger intensiver Duerchmusterung vun engem bestëmmte Beräich um Stärenhimmel, extrasolar Planéiten ze sichen. De Katalog ass also voll mat Date vu sou Objete gefëllt. Den duerchmusterte Beräich erstreckt sech iwwer eng Rektaszensioun vun zirka 18h:30m bis 20h 10m mat enger Deklinatioun vun zirka 37° bis 52° Nord. Dee Beräich läit am Stärebild Cygnus. Bei den Daten handelt et sech ë. a. ëm follgend Detailer: Bei Stären déi berechent / ugehollen Daten iwwer
Robert A. Stemmle
Hien huet eng 50 Kinos- an TV-Filmer als Regisseur gedréint an huet un iwwer 90 Dréibicher matgeschafft.
Trail of the Pink Panther
Trail of the Pink Panther ass en US-amerikanesch-brittesche Film vum Blake Edwards aus dem Joer 1982.
Ëm wat geet et am Film?
De rosaroude Panther, de berüümten Diamant, ass erëm gestuel ginn. De Clouseau ass mam Fliger ënnerwee fir den Déif ze sichen awer de Fliger verschwënnt a gëtt als vermësst gemellt...
Soss
Wéi de Film gedréint sollt ginn ass de Peter Sellers gestuerwen, sou sinn am Film nëmmen Zeene mam Sellers aus ale Clouseau Filmer ze gesinn.
Coreca
Coreca ass eng italieenesch Uertschaft, an der Gemeng Amantea an der Provënz Cosenza a Kalabrien. Se huet ronn 650 Awunner (Stand: 2016).
Paolo Gentiloni
De Paolo Gentiloni Silveri, gebuer den 22. November 1954 zu Roum, ass en italieenesche Politiker vun der Partito Democratico (PD).
Nodeems hien an der Lokalpolitk an als Journalist geschafft huet, gouf hien 2001 als Deputéierten an d'Camera dei deputati gewielt. Vun 2006 bis 2008 war hie Kommunikatiounsminister ënner dem Romano Prodi. Vum 31. Oktober 2014, bis Dezember 2016 war en Ausseminister. Dono war hien, tëscht dem 12. Dezember 2016 an dem 1. Juni 2018, Ministerpresident vun Italien.
La freccia azzurra
La freccia azzurra ass en Animatiounsfilm vum Enzo D'Alò aus dem Joer 1996.
Ëm wat geet et am Film?
De Film erzielt eng Chrëschtdagsgeschicht.
Gurs
Gurs ass eng franséisch Uertschaft a Gemeng am Departement Pyrénées-Atlantiques, an der Regioun Nei-Aquitaine.
Gurs ass beonnesch wéinst dem groussen Deportatiounslager bekannt dat an der Zäit vum Zweete Weltkrich do stoung.
Alfred Fronval
Den Alfred Fronval gebuer den 11. August 1893 zu Neuville-Saint-Rémy a gestuerwen den 28. Juni 1928 bei engem Accident op der Pist vum Fluchfeld 107 zu Vélizy-Villacoublay an der Seine-et-Oise war e franséische Pilot an Offizéier.
Bourbévelle
Bourbévelle ass eng franséisch Gemeng am Departement Haute-Saône an der Regioun Bourgogne-Franche-Comté.
Nordic Optical Telescope
D'Nordic Optical Telescope (NOT) ass een astronomescht Teleskop vum Roque de los Muchachos Observatoire op der Kanarescher Insel La Palma. Säin Teleskop huet en 2,56 m Spigelduerchmiesser. Dänemark, Schweden, Island, Norwegen a Finnland hunn de Bau, dee 1989 ofgeschloss war, finanzéiert. Zanterhier däerfe Fuerscher aus der ganzer Welt mat dem Teleskop schaffen.
The Paradine Case (Film 1947)
The Paradine Case  ass en US-amerikanesche Film vum Regisseur Alfred Hitchcock aus dem Joer 1947 no engem Roman vum Robert Hichens.
Ëm wat geet et am Film?
D'Madame Paradine (Alida Valli) gëtt beschëllegt, hiren alen, räichen a blanne Mann ermuert ze hunn. Hiren Affekot, den A. Kane (Gregory Peck) ass vun hirer Schéinheet faszinéiert an hien ass vun hirer Onschold iwwerzeegt...
Cameo-Optrëtt vum Hitchcock
Den Hitchcock klëmmt aus dem Zuch mat engem Cello an der Hand.
Carl Maria von Weber
De Carl Maria Friedrich Ernst von Weber, gebuer den 18. oder den 19. November 1786 zu Eutin (Schleswig-Holstein), a gestuerwen de 5. Juni 1826 zu London, war en däitsche Komponist, Dirigent a Pianist.
Shirley MacLaine
D'Shirley MacLaine gebuer als Shirley MacLean Beaty de 24. Abrëll 1934 zu Richmond am Virginia ass eng US-amerikanesch Schauspillerin, Dänzerin an Autorin.
Si ass d'Schwëster vum Schauspiller a Filmregisseur Warren Beatty.
D'Shirley MacLaine hat am Joer 1955 am Alfred Hitchcock sengem Meeschterwierk The Trouble with Harry hiren éischten Optrëtt am Film. Aner bedeitend Filmer mat hir sinn Some Came Running (1958) vum Vincente Minnelli mam Frank Sinatra an Dean Martin, The Apartment (1960) vum Billy Wilder mam Jack Lemmon an The Children´s Hour (1961) vum William Wyler mam Audrey Hepburn.
Jores Iwanowitsch Alfjorow
De Jores Iwanowitsch Alfjorow (Russesch: Жоре́с Ива́нович Алфёров), gebuer de 15. Mäerz 1930 zu Witebsk, an der Wäissrussescher SSR (UdSSR), a gestuerwen den 1. Mäerz 2019 zu Sankt Petersburg, a Russland, war en sowjetesche resp. russesche Physiker.
Hie war vun 1987 bis 2003 Direkter vum Joffe-Institut zu Sankt Péitersbuerg. 2000 krut hien, zesumme mam Herbert Kroemer an Jack S. Kilby, de Nobelpräis fir Physik.
Hien huet virun allem iwwer Hallefleederlaser gefuerscht - déi Zort Laseren, déi haut z. B. bei Barcodescanneren, CD-Spiller oder Laserdréckeren zum Asaz kommen.
Vun 1989 war hie Vizepresident vun der Sowjetescher resp. Russescher Akademie vun de Wëssenschaften. Hie war och zanter 1995 Member vun der russescher Duma.
Säi Virnumm ass en Hommage un de Jean Jaurès.
Gustave Wilhelmy
De Jean Nicolas Auguste Wilhelmy oder Gustave Wilhelmy, gestuerwen de 7. Februar 1938 an der Stad Lëtzebuerg am Alter vu 84 Joer, war e lëtzebuergesche Politiker.
Hie war vum 30. Dezember 1890 bis de 27. Dezember 1920 Buergermeeschter vun der Gemeng Miersch. ,
De 7. Dezember 1901 gouf de Gustave Wilhelmy éischten Ersazriichter um Friddensgeriicht vum Kanton Miersch.
CR358
Den CR358 ass e Chemin repris an de Kantonen Dikrech an Iechternach a geet vun der däitscher Grenz bei Wallenduerf a südwestlecher Richtung bis op Miedernach an duerno an ëstlecher Richtung bis op Haler.
Den CR358 ass ronn 17,4 km laang.
Thomas Brisbane
De Sir Thomas Makdougall Brisbane, gebuer den 23. Juli 1773 zu Largs an och do den 21. Januar 1860 gestuerwen, war en Zaldot an Astronom. Hien hat op der Universitéit Edinburgh Astronomie a Mathematik studéiert. Spéider ass hie bei d'brittesch Arméi gaangen.
Déngschtzäit an der Arméi
Hien hat an Irland, Flandern an a Westindien gedéngt, ier hie sech a senger Pensioun, nees mat der Astronomie beschäftegt huet.
Gouverneurszäit
Vum 4. Dezember 1821 bis den 1. Dezember 1825 war de Brisbane Gouverneur vu New South Wales. An dësem Zäitraum gouf de Floss Brisbane River (1823) an d'Stad Brisbane (1824) no him genannt. Als Gouverneur war hie kompetent, awer Problemer mat senger Verwaltung a Form vun Zivilbeamte féierten dozou, datt hien dankbar war, 1825 nees a säin Observatoire zeréckzekommen.
Verdéngschter an der Astronomie
Haaptinteressi vum Brisbane war d'Astronomie. 1808 baut hien en Observatoire zu Ayrshire. Wéi hien zum Gouverneur beruff gouf, hat hien all seng Instrumenter an déi béid Astronomen Karl Rümker an James Dunlop mat op New South Wales geholl. Sou konnt hie sech an der Zäit, an där de Gouverneur Lachlan Macquarie nach am Amt war, verstäerkt astronomesch Observatioune maachen. Och den éischte gutt gëeegenten australeschen Observatoire zu Parramatta, westlech vu Sydney, gouf 1822 vun him gegrënnt. Am Joer 1828 krut hien d'Goldmedail vun der Royal Astronomical Society. 1835 publizéiert hien The Brisbane Catalogue, e Stärekatalog, an deem 7.385 Stäre vun der südlecher Hemisphär erfaasst waren. Den Observatoire zu Parramatta war bis 1855 a Betrib.
Janis Joplin
D'Janis Lyn Joplin, gebuer den 19. Januar 1943 zu Port Arthur am Texas, a gestuerwen de 4. Oktober 1970 zu Los Angeles, war eng US-amerikanesch Musekerin a Sängerin.
Si gouf an de spéiden 1960er Jore bekannt als Sängerin vun der Psychedelic-Acid Rock-Band Big Brother and the Holding Company, an duerno als Solo-Musekerin mat hirer eegener Band, fir d'éischt der Kozmic Blues Band an dunn der Full Tilt Boogie Band. Si ass um Monterey Pop Festival an um legendäre Woodstock Festival opgetrueden, an hat wärend hirer kuerzer Carrière Erfolleg mat enger Rei Titelen, wéi Down on Me, Summertime, Piece of My Heart, Ball 'n' Chain, Maybe, To Love Somebody, Kozmic Blues, Work Me, Lord, Cry Baby a Mercedes Benz, wouvunner der fënnef et an d'Charts gepackt hunn, an een, Me and Bobby McGee, Nummer 1 gouf. Si ass mat nëmme 27 Joer un enger Iwwerdosis Heroin gestuerwen, déi Jore virdru war si schwéier drogenofhängeg, ë. a. och vu Medikamenter an Alkohol. Si gëllt haut nieft dem Jimi Hendrix an dem Jim Morrison als eng vun den zentrale Symbolfigure vun der Hippiezäit an der Hippiekultur, deenen hire Liewensstil ënner Slogane wéi "Sex, Drugs and Rock'n'Roll" a "Live Fast, Love Hard, Die Young" resuméiert gouf.
Discographie
Posthum:
Supreme Court of the United States
D'Supreme Court of the United States ("Iewescht Geriicht vun de Vereenegte Staaten", ofgekierzt SCOTUS) gouf 1789 duerch den Artikel III vun der US Verfassung als dat héchst Bundesgeriicht vun de Vereenegte Staaten agesat. Et kann Urteeler vun de verschiddene Bundesgeriichter kasséieren, sou wéi och Urteeler vu Geriichter vu Bundesstaaten (state court), am Fall wou Bundesgesetzer am Spill sinn.
Am Gesetzsystem vun den USA ass d'Supreme Court déi lescht Instanz, wat d'Interpretatioun vu Bundesverfassungs-Gesetzer ubelaangt.
Provënz Chimborazo
D'Provënz Chimborazo (sp.: Provincia de Chimborazo) ass eng Provënz am Ecuador. Op enger Fläch vu ronn 5.600 km² liewen eng 430.000 Awunner. Hir Haaptstad ass Riobamba. D'Provënz läit an den zentralen Anden vun Ecuador a gouf nom 6.310 Meter héije Vulkan Chimborazo genannt.
Supreme Court of the United States
D'Geriicht besteet aus engem President, dem sougenannten Chief Justice of the United States, an aacht Associéierte Riichter (Associate Justices). Si gi vum President vun de Vereenegte Staaten ernannt a vum Senat confirméiert. Hir Nominatioun ass "op Liewenszäit", d. h. se hält eréischt op, wa s'a Pensioun ginn, kënnegen, oder duerch eng Impeachment-Prozedur entlooss ginn (wat awer nach ni virkomm ass).
Provënz Chimborazo
Geographie
D'Provënz Chimborazo grenzt am Norden un d'Provënz Tungurahua, am Osten un d'Provënz Morona Santiago, am Süden un d'Provënz Cañar an am Osten un d'Provënze Guayas a Bolívar. Nieft dem Chimborazo leien och d'Vulkaner El Altar, Cubillín an Deeler vum Sangay resp. dem Sangay-Nationalpark an der Provënz Chimborazo. Donieft gehéiert och de Colta-Séi (Laguna de Colta) zum Natur-Patrimoine vun der Provënz.
Supreme Court of the United States
De Sëtz ass am United States Supreme Court Building zu Washington D.C..
Provënz Chimborazo
Geographie
D'Panamericana geet queesch duerch d'Provënz a spléckt sech bei bei Cajabamba an zwéin Tracéen, een iwwer d'Héichland an ee laanscht d'Küst, déi allen zwéin op Peru ginn.
Populatioun
Chimborazo ass déi Provënz an Equador mam héchste Prozentsaz un indigener Bevëlkerung, virun allem vu Quichuas.
Paris-Nice 2017
Déi '''75. Editioun vu Paris-Nice''' gouf vum 5. Mäerz bis den 12. Mäerz 2017 gefuer. Et war déi 6. Kompetitioun um Kalenner vun der UCI World Tour 2017.
Enola Gay
D'Enola Gay war eng B-29 Superfortress déi no der Mamm vun hirem Pilot Paul Tibbets gedeeft gi war. Et war deen US-amerikanesche Krichsfliger, deen de 6. August 1945 déi éischt Atombomm iwwer der japanescher Staat Hiroshima erofgehäit huet. De Fliger gouf am Mee 1945 zu Nebraska an den USA ënner der Seriennummer 44-86292 gebaut. Et war ee vun de 15 Fligeren, déi speziell op den Transport vu sou enger Atombomm spezialiséiert waren. No der Fäerdegstellung gouf d'Enola Gay der 509th Composite Group vun der USAAF zougewisen. De Fliger gouf op der Insel Tinian stationéiert. De 6. August 1945, moies fréi, ass e vun do aus mam Colonel Paul Tibbets als Pilot a Richtung Japan fortgeflunn. Géint Véirel op aacht ass en iwwer Hiroshima geflunn an huet d'Atombomm Little Boy erofgeworf. No 43 Sekonne Falzäit ass déi nuklear Reaktioun zustane komm an d'Bomm ass ongeféier 500 Meter iwwer dem Buedem explodéiert. Dobäi si ronn 200.000 Leit op der Plaz gestuerwen.
Robert de Limbourg
De Robert de Limbourg gebuer 1731 a gestuerwen 1792 war e wallouneschen Dokter, Naturalist, Geolog an Auteur vu wëssenschaftleche Schrëften.
De Robert de Limbourg gëtt allgemeng als e Pionéier vun der belscher Geologie ugesinn. Nodeems hien en ettlech Joer d'Géigend vun Theux exploréiert hat, huet hien de 16. Oktober 1770 fir d'Société littéraire aus där zwee Joer méi spéit d'Académie impériale et royale de Bruxelles ervirgoung, eng Konferenz gehalen bei där hien d'geologesch Formatiounen ëm Theux beschriwwen huet woubäi en anengems probéiert huet d'Formatioun vun där Landschaft z'explizéieren. Véier Joer drop huet hien der Acadamie eng zweet Aarbecht presentéiert an där hien am Detail d'Landschaften an d'Gestengs aus där Géigend beschreift.
Hien huet och bei den Experimenter vu sengem Brudder Jean-Philippe matgeschafft, wéi dee probéiert huet fir e Procedé ze fanne fir aus Steekuele Kock ze maachen a sou méi proppere Goss kënnen ze produzéieren.
NGC 94
Den NGC 94 ass eng Galaxiëkoppel am Stärebild Andromeda.
Den NGC 94 gouf de 14. November 1884 vum franséischen Astronom Guillaume Bigourdan entdeckt.
Asnois (Nièvre)
Asnois ass eng franséisch Gemeng am Departement Nièvre an der Regioun Bourgogne-Franche-Comté.
Asnois läit am Dall vun der Yonne an um Canal du Nivernais. Duerch d'Gemeng féiert de GR 654 deen do zur Via Lemovicensis gehéiert.
Gaston Theis
De Gaston Theis, gebuer de 27. Januar 1911 a gestuerwen de 5. Mäerz 1936 zu Nidderkuer bei engem Aarbechtsaccident, war e lëtzebuergesche Foussballspiller.
Bourguignon-lès-Morey
Bourguignon-lès-Morey ass eng franséisch Gemeng am Departement Haute-Saône an der Regioun Bourgogne-Franche-Comté.
Arte
Arte (Eegeschreifweis ARTE an arte) ass en ëffentlech-rechtleche franséisch-däitschen Televisiounsender, deen zënter 1992 op Sendung ass. Arte steet fir Association relative à la télévision européenne.
Arte selwer bezeechent sech als "Kultursender".
Legal gesinn ass et eng europäesch wirtschaftlech Interessegruppéierung mat Sëtz zu Stroossbuerg. De Contenu gëtt vun Arte Frankräich, deem säi Sëtz zu Issy-les-Moulineaux bei Paräis ass, a vun Arte Däitschland, deem Säi zu Baden Baden ass, produzéiert. All Emissioune riichte sech un de franséischen an den däitsche Public, dowéinst sinn d'Audiospueren an d'Ënnertitelen ëmmer an deenen zwou Sprooche verfügbar.
De Sender gouf 1991 duerch e Staatsvertrag vum 2. Oktober 1990 tësche Frankräich an den 10 fréieren däitsche Bundeslänner a Westberlin gegrënnt. Den 30. Mee 1992 gouf déi éischt Sendung ausgestraalt.
D'Programmatioun vun der däitscher an der franséisch Versioun ass an den Owendstonnen zäitversat, well sech an deenen zwee Länner ënneschidlech Gewunechten etabléiert hunn, wat den Oflaf ugeet (an Däitschland fänkt den Owesprogramm um Véierel op Aacht un, a Frankräich géint Véierel bis Néng).
Juegdschäin
E Juegdschäin ass en offiziellt Dokument, dat et dem Titulaire erlaabt op d'Juegd ze goen.
Joresjuegdschäin
Zu Lëtzebuerg gëllt de Juegdschäin am ganze Land vum 1. Abrëll bis den 31. Mäerz vum Joer drop. E gëtt vum Ëmweltministère ausgestallt. Fir de Schäin eng éischt Kéier ze kréien, muss een e Juegdexame gepackt hunn. Et muss ee fir all Joer erëm eng nei Juegd-Haftflichtversécherung maachen. Wat de Casier judiciaire ugeet, sou kann een der Verwaltung erlaben e selwer kucken ze goen, oder et muss een den Extrait bei der Demande mat aschécken.
Fir d'Juegdjoer 2023/2024 sinn 230 € ze bezuelen, wouvun 21 € Enregistrementstaxe sinn, an 209 € an de Wëldschuedfong ginn.
Dëse Schäi kann un Awunner an un Net-Awunner ausgestallt ginn. Auslännesch Juegdexame ginn och unerkannt, wann d'Komplexitéit vum Exame mat där vum Lëtzebuergeschen ze vergläichen ass a wann dat Land och de Lëtzebuerger Juegdexamen unerkennt. Vun 2022 u gëtt de franséische Juegdexamen zum Beispill an de Beneluxlänner net méi unerkannt. Dat gëllt fir Juegdexamen déi nom 31. Mäerz 2022 ofgeluecht goufen.
Den Dräi-Deeg-Juegdschäin oder Invitésjuegdschäin
Dëse Schäin gëllt 3 Deeg an de Juegdlousen an déi een invitéiert ass an e kann nëmmen un Net-Awunner ausgestallt ginn, déi an hirem Land ee Joresjuegdschäin hunn. Et brauch een eng Kopie vu sengem auslännesche Permis an eng Juegd-Haftflichtversécherung. E gëtt vun der Natur- a Bëschverwaltung ausgestallt.
Fir d'Juegdjoer 2023/2024 muss ee 50 € bezuelen, wouvun d'Enregistrementstax 10 € ass a 40 € an de Wëldschuedfong ginn.
D'Zuel vun de Permisen ass pro Persoun a Juegdjoer op 4 a pro Juegdlous a Juegdjoer op 10 limitéiert.
D'Demarche fir dee Permis kann och op Guichet.lu gemaach ginn.
Den Invité muss sech säin Europäesche Waffeschäin beim Service des armes prohibées vum Justizministère ofstempele loossen, ier hie seng Waffen importéiert.
Déngschtjuegdschäin
D'Beamte vun der Natur- a Bëschverwaltung déi Policefunktiounen a punkto Juegd hunn, kréien op Propos vun hirem Direkter dee Permis. Si mussen de Waffenexamen gepackt hunn a si brauchen eng Juegd-Haftflichtversécherung. Dee Permis ass am ganze Land vum 1. Abrëll bis den 31. Mäerz vum Joer drop gülteg.
Gemeng Heischent
D'Gemeng Heischent war bis den 31. Dezember 2011 eng lëtzebuergesch Gemeng am Kanton Wolz. Haaptuert war d'Uerschaft Heischent. Zanterhier huet Heischent, wéi och d'Gemeng Néngsen, an Esch-Sauer zu der neier Gemeng Esch-Sauer fusionéiert.
D'Gemengenhaus stoung zu Eschduerf (an ass haut d'Gemengenhaus vun der Gemeng Esch-Sauer).
1945
Gemengewale vun 1945:
De Michel Schaul ass zeréckgetrueden a gouf duerch de Jean Winandy ersat, dee bei Komplementarwale vum 21. Dezember 1947 déi meescht Stëmme krut.
1951
Gemengewale vun 1951:
1957
No sengem Doud gouf de Mathias Kesseler vum Jean-Pierre Fautsch ersat, dee bei Komplementarwale vum 15. Juni 1958 déi meescht Stëmme krut. De Jean-Pierre Fautsch ass kuerz duerno zeréckgetrueden a gouf duerch de Joseph Theis ersat, dee bei Komplementarwale vum 24. August 1958 déi meescht Stëmme krut. No sengem Doud gouf de Jean Schiltz vum de Joseph Hermes ersat, dee bei Komplementarwale vum 2. Juli 1961 déi meescht Stëmme krut.
1963
Gemengewale vun 1963:
1969
Gemengewale vun 1969:
1975
Gemengewale vun 1975:
1981
No sengem Doud gouf de Joseph Wallers vum Robert Feinen ersat, dee bei Komplementarwale vum 25. Mee 1986 déi meescht Stëmme krut.
1987
Gemengewale vun 1987:
1993
Gemengewale vun 1993:
1999
Well de Marc Lahire aus der Gemeng Heischent geplënnert ass, gouf hie vum den Henri Léon Kloos ersat, dee bei Komplementarwale vum 9. November 2003 déi meescht Stëmme krut. Eng Ofännerung vum Walgesetz huet ënner anerem mat sech bruecht datt et keng Sektiounen a kee Ballotage méi bei de Gemengewale gëtt.
Hiroshima
Hiroshima ass eng Stad am südwestleche Japan. Mat 1.173.482 Awunner op enger Fläch vun 905,25 km² ass et déi eeleftgréisste Staat a Japan.
Der Weltëffentlechkeet bekannt gouf d'Stad op ee Coup, nodeem d'Amerikaner de 6. August 1945 eng Atombomm (Little Boy) do erofgehäit haten. Dat war déi éischt vun den zwou eenzegen Atombommen, déi bis elo an engem Krich agesat goufen. Deemools sinn ëm déi 200.000 Leit op der Plaz gestuerwen, an d'Stad gouf zu 80 % zerstéiert. 4 Joer no der Explosioun gouf d'Stad lues a lues erëm opgebaut, fir hiren haitegen Zoustand z'erreechen. Mä nach haut stierwe Leit un de Follge vun der Stralung vun der Atombomm.
Steve Reich
De Steve Reich [], gebuer den 3. Oktober 1936 zu New York City als Stephen Michael Reich, ass en US-amerikanesche Komponist, dee virun allem am Beräich vun der Minimal Music bekannt ass an als ee vun hire Pionéiere gëllt, obwuel e sech a méi spéide Wierker vum renge minimalistesche Stil distanzéiert.
Fockemillen
D'Fockemillen ass e Lieu-dit an eng fréier Millen op der Äisch an der Gemeng Käerch. D'Millen – déi och nach Iewescht Mille genannt gëtt – war déi fréier Bannmillen vun der Käercher Fockenherrschaft. D'Millen ass haut nach bewunnt, an de Millekanal existéiert nach.
D'Fockemillen hat e puer Meter méi wäit d'Äisch erof, hannert der haiteger Pompelstatioun vum SES, mat der Ënneschter Millen (haut Gréiwemillen genannt) eng Nopeschmillen, déi d'Bannmille vun der Rollenger Herrschaft war.
Am Joer 1734 gouf d'Fockemille vum Här vu Reiffenberg op 99 Joer un de Mathias Michel verpacht, mat Wunnhaus, Seeërei a Lännereien. D'Nokomme vum Piechter hunn dës Pacht fortgesat.
Lea Thompson
D'Lea Katherine Thompson, gebuer den 31. Mee 1961 zu Rochester am US-Bundesstaat Minnesota, ass eng US-amerikanesch Film- an Theaterschauspillerin a fréier Ballettdänzerin.
1986 huet d'Thompson fir e Saturn Award fir d'Roll als Lorraine Baines am Film Back to the Future nominéiert. 1988 krut si de Young Artist Award als bescht jonk Schauspillerin am Filmdrama Some Kind of Wonderful.
Si ass mam Filmregisseur Howard Deutch bestuet. D'Duechtere sinn d'Schauspillerinne Madelyn (* 1991) an Zoey (* 1994).
Myriam Jacobs
D'Myriam Jacobs, gebuer den 1. Mee 1992, ass eng lëtzebuergesch Foussballspillerin. Si huet beim AS Colmer-Bierg gespillt.
Am November 2016 huet d'Jacobs eemol an der lëtzebuergescher Dammefoussballnationalekipp gespillt.
D'Myriam Jacobs ass d'Schwëster vun der Anna Jacobs.
Jean-Henri-Guillaume Krombach
De Jean-Henri-Guillaume Krombach oder Johann Heinrich Wilhelm Krombach, gebuer de 16. September 1791 zu Moers bei Krefeld a Preisen, gestuerwen den 23. Februar 1881 an der Stad Lëtzebuerg, war e Botaniker, Agronom an Apdikter.
Liewen
Hie war Professer fir Botanik an Agronomie an de Kolléische vun Dikrech an Ettelbréck.
Duerch Gesetz vum 6. Mäerz 1850 krut hien iwwer de Wee vun der Naturalisatioun déi Lëtzebuerger Nationalitéit.
De J.-H.- Krombach war eng bekannt Persoun am Krees vun den Naturinteresséierten an der leschter Hallschent vum 19. Joerhonnert zu Lëtzebuerg. Hie war deen éischte President vun der Société de botanique (déi 1907 mat der Société des naturalistes luxembourgeois fusionéiert huet). De Krombach war den Auteur vun der Flore du Grand-Duché de Luxembourg vun 1876 an hie war och ee vun de Promoteure vum Botanesche Gaart vun der Stad Lëtzebuerg, deen am Louvignys-Park (net wäit vun der Krombach-Eech ewech, do wou haut d'Spillplaz mam Pirateschëff ass) op de Festungsiwwerreschter amenagéiert gouf.
Jean-Philippe Eberhardt
Hie gouf 1859 vun der Gesellschaft Guillaume Luxembourg als Chef de Gare ugestallt an ass dat bis den 9. Mäerz 1860 bliwwen.
The Grund Club Luxembourg
The Grund Club Luxembourg A.s.b.l., och nach Grund Club oder Grund Club Songwriters genannt, ass e lëtzebuergesche Veräin ouni Gewënnzweck, deen den 31. Dezember 2015 an der Stad Lëtzebuerg gegrënnt gouf. Den Numm leet sech vum Stater Quartier Gronn of.
Den Haaptzweck vum Veräin ass et, en Archiv vu Lidderkompositiounen aus Lëtzebuerg a vu senge Grenzgebidder zesummenzestellen an déi Lidder am Kader vun Optrëtter bekannt ze maachen.
De Veräi besteet uganks 2016 aus engem Kollektiv vu ronn 30 Museker a Lidderschreiwer, déi reegelméisseg Lidderowenter organiséieren:
Dernieft organiséiert de Grund Club Museksatelieren a Musekscoursen, bitt de Sänger a Lidderschreiwer Hëllef un, fir sech ze professionaliséieren.
Geschicht
De Veräi geet op d'Initiativ vum Lidderschreiwer Lata Gouveia zeréck, deen zanter 2012 reegelméisseg zu Lëtzebuerg optrëtt an an déi lëtzebuergesch Musekszeen eragewuess ass. Den inoffizielle Startschoss vum Grund Club war den 20. September 2013, wéi de Lata Gouveia den éischte vun enger Serie vu Sänger- a Lidderschreiwerowenter organiséiert huet. Zanter dem September 2014 begleet eng eege Musekscombo, de Grund Club Quartet, déi verschidde Sänger.
Kuelestoffplanéit
E Kuelestoffplanéit, och als Diamantplanéit oder Karbitplanéit bezeechent, ass eng hypothetesch Planéiteform, déi vum Marc Kuchner virgeschloe gouf. Sou ee Planéit sollt sech aus protoplanetare Stëbscheiwen, déi vill Kuelestoff a wéineg Sauerstoff hunn, bilde kënnen. D'Éntwécklung vu sou engem Planéit sollt no Erkenntnesser vun der Planéitefuerschung vu siliziumräiche Planéiten (wéi d'Äerd, d'Venus asw.) ofwäichen.
Definitioun
Wéi déi bekannt terrestresch Planéite soll och e Kuelestoffplanéit en Eisekär hunn. Ëm dee Kär sollte sech Schuele vun Siliciumcarbid an Titancarbid bilden op där nees eng déck Schicht Kuelestoff roue sollt. Déi Kuelestoffschicht däerft aus Graphit bestoen, ausserdeem, wa genuch Drock zu senger Hierstellung do ass, kéinten Diamante bei Vulkanausbréch ausgeworf ginn a reegelrecht Bierger op der Uewerfläch formen. Op der Uewerfläch sollten doriwwer eraus verschidde Kuelewaasserstoffer (z. B. Methan) a Gase wéi Kuelemonoxid sinn. Sollt Waasser op deene Planéite sinn, kéint et entwéckelt Liewen mat Stoffwiessel do ginn.
Charakteristiken
Kuelestoffplanéite sollten eng änlech Dicht hu wéi Planéite mat haaptsächlech siliziumhaltegem Mantel. Dofir däerft et schwéier ginn, si vun änlechen z'ënnerscheeden. Geologesch Strukture wéi Flëss a Bierger kënnen och do sinn, allerdéngs mat aneren Elementer (z. B. Mierer déi net aus Waasser, mä aus Uelege bestinn). Sollt d'Temperatur bestëmmt Wäerter net iwwerschreiden (z. B. 350 K), kéinte sech laangketteg Moleküller formen, déi sech an der Atmosphär usammelen a schliisslech op d'Uewerfläch erofreenen.
Dee vun der NASA geplangten Terrestrial Planet Finder-Projet soll an der Lag sinn, Kuelestoffplanéiten, wa s'existéieren, z'entdecken.
Méiglech Kuelestoffplanéiten
De Pulsar PSR 1257+12 kéint vun engem Kuelestoffplanéit (PSR 1257+12 b) ëmkreest ginn. Ausserdeem erwaart ee Kuelestoffplanéiten an der Géigend vum galakteschen Zentrum, well Stären do vill méi Kuelestoff hu wéi zum Beispill d'Sonn. Duerch d'Akkumulatioun vun Elementer mat enger héijer Uerdnungszuel am Zäitverlaf (duerch Kärfusioun bannen an de Stäre mat uschléissendem Fräisetzen duerch Supernovaen) kéint d'Konzentratioun vu Kuelestoff do déi néideg Héicht schonn erreecht hunn.
Et gëtt ugeholl, datt et sech bei deem am August 2011 entdeckten Exoplanéit PSR J1719-1438b ëm e Kuelestoffplanéit handelt.
Rope (Film 1948)
Rope ass en US-amerikanesche Film vum Regisseur Alfred Hitchcock aus dem Joer 1948 no engem Theaterstéck vum Patrick Hamilton. Et ass dem Hitchcock säin éischte faarwege Film.
Ëm wat geet et am Film?
De Brandon an de Philipp, zwéi Studenten erwiergen an hirem Appartement mat engem Seel hire Kolleeg David. Owes invitéiere se dann an dat Appartement hire Professer Cadell, d'Famill vum David an dem David seng Frëndin ...
Cameo-Optrëtt vum Hitchcock
Den Hitchcock ass am Ufank vum Film ze gesinn wéi hien op enger Strooss geet.
Soss
De Film ass sou gefilmt, datt een d'Impressioun huet, e wier "un engem Stéck": Et gëtt (bal) kee Schnëtt tëscht Astellungen, mä et ass d'Kamera, déi hin an hier fiert, fir, je no Dramaturgie, d'Handlung aus verschiddene Bléckwénkelen an Distanzen opzehuelen. Dofir hu wärend der Opnam am Studio, d'Dekoren, déi net am Bild waren, ëmmer nees missen hin an hier geréckelt ginn, fir Plaz fir d'Kamera ze maachen. Well d'Filmbobinne just 10 Minutte laang waren, ass do, wou s'ophalen, eng Persoun oder eng Saach, déi d'Szeen kuerz verdeckt, am Bild, sou datt de Wiessel op eng nei Bobinn (och häerno bei der Projektioun) net soll opfalen.
Edouard Havlicek
Den Edouard Havlicek oder Edy Havlicek, gebuer den 20. Februar 1912 zu Wien, war en éisträichesche Foussballspiller an -trainer. Säi Brudder war de Viktor Havlicek.
Hien huet vum 10. Abrëll bis den 8. Juni 1955 déi lëtzebuergesch Foussballnationalekipp als Trainer betreit, déi an där Zäit 3 offiziell Matcher gespillt huet.
Als Foussballtrainer huet hie virun allem däitsch a lëtzebuergesch Ekippen trainéiert, ënner anerem Borussia Dortmund an d'Stade Diddeleng.
Teleperformance
De Grupp beschäftegt méi wéi 383.000 Leit an hat 2020 en Ëmsaz vu 5.732 Milliounen Euro. En ass zënter Juni 2020 am CAC 40 gelëscht.
Here Come the Littles
Here Come the Littles ass en Animatiounsfilm vum Bernard Deyriès aus dem Joer 1985.
Ponet-et-Saint-Auban
Ponet-et-Saint-Auban ass eng franséisch Gemeng am Departement Drôme an der Regioun Auvergne-Rhône-Alpes.